
                                                 Nr.23/343/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru completarea art.13 din Ordonanţa de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă cu adresa nr.P.L.x 768 din 12 noiembrie 2007.



În raport de conţinutul reglementării, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian IANCU

            Nr.23/343/2007
R A P O R T

asupra proiectului de Lege pentru completarea art.13 din Ordonanţa de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru completarea art.13 din Ordonanţa de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmis cu adresa nr.P.L.x 768 din 12 noiembrie 2007, înregistrată la comisie sub nr.23/343 din 13 noiembrie 2007.


Senatul a adoptat proiectul de lege, provenit dintr-o propunere legislativă a 2 senatori, în şedinţa din 5 noiembrie 2007.



Comisia juridică, de disciplină şi imunităţi a avizat negativ proiectul de lege, cu avizul nr.PL-x 768 din 10 decembrie 2007, iar Comisia pentru cultură, arte, mijloace de informare în masă şi Comisia pentru administraţie publică, amenaajarea teritoriului şi echilibru ecologic au avizat favorabil cu avizele nr. 30/494/07.12.2007, respectiv nr.26/2045/06.02.2008.


Consiliul Legislativ, cu avizul nr. 664 din 28 mai 2007, a avizat  propunerea legislativă, formulând observaţii şi propuneri care au fost preluate.
          Guvernul, prin punctul de vedere transmis cu adresa 1445 din 15 iunie 2007, nu susţine adoptarea propunerii legislative.


Propunerea legislativă are ca obiect de reglementare completarea art.13 din OUG nr.34/2006, astfel încât acest acest act normativ să nu se aplice pentru achiziţia de cărţi, publicaţii periodice şi documente electronice de către diverse tipuri de biblioteci.


Membrii Comisiei pentru industrii şi servicii au examinat propunerea legislativă în şedinţa din 2 octombrie 2012 şi au hotărât, în unanimitate, respingerea acesteia, deoarece propunerea de derogare nu se regăseşte în textul Directivelor 2004/17/CE şi 2004/18/CE, transpuse în totalitate prin OUG nr.34/2006.


La lucrările comisiei au fost prezenţi 23 de deputaţi din totalul de 28 de membri ai comisiei.
                  În raport de conţinutul reglementării, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,

IULIAN IANCU
Consilier parlamentar,
Silvia Vlăsceanu

